Lav et referat af nedenstående tekst:

Tekst:
Nordjyllands Politi har brug for hjælp til efterforskningen af et voldtægtsforsøg, og nu efterlyser politiet tre vidner til hændelsen. Voldtægtsforsøget fandt sted til en byfest i Farsø 20. august, hvor det blev anmeldt klokken 01.18. Det skete på et grønt område med stisystemer som omkranser festpladsen, hvor teltet til byfesten var opstillet. Da voldtægtsforsøget skete, kom tre piger gående på stierne og så hændelsen, hvorefter de tilkaldte hjælp hos sikkerhedsvagter. Det er de tre piger, som er i alderen 15-20 år, politiet gerne vil i kontakt med for at komme videre med efterforskningen. - Det er vigtigt, at vi kommer i kontakt med de tre piger. De er vidner, så de ligger inde med informationer, der kan have stor betydning for sagen, siger politikommissær Preben Møller fra Nordjyllands Politi. Hvis man kender til de 3 pigers identitet, skal man kontakte politiet på telefon 114 og bede om at tale med politiassistent Christina Skovrider.

Referat:
Nordjyllands Politi efterlyser vidner til et voldtægtsforsøg under en byfest i Farsø.